ગીત અને નાટ્ય વિભાગના અમદાવાદના પૂર્વી સેવા ટ્રસ્ટના કલાકારોએ હળવી શૈલીમાં સ્વચ્છતાના સંદેશાઓ આપતા નાટકની પ્રસ્તુતી કરી હતી. સ્થાનિક રહીશો સાથે સ્વચ્છતાના વિષયે પ્રશ્નોત્તરી અને ચર્ચા સ્પર્ધાનુ આયોજન કરાયું હતું. જેમા વિજેતા થયેલ રહીશોને ફિલ્ડ આઉટરીચ બ્યુરો દ્વારા ઇનામ આપી પ્રોત્સાહીત કરાયા હતાં. પ્લાસ્ટીકના ઉપયોગને બંધ કરી પર્યાવરણ બચાવવાની અપીલ સાથે કાર્યક્રમ દરમિયાન ઉપસ્થિત સૌને કાપડની થેલીનું વિતરણ કરવામા આવ્યું હતું. કાર્યક્રમને અંતે ઉપસ્થિત સૌ કોઇએ સ્વચ્છ ભારત અભિયાનમાં જોડાઇ ગંદકી કરીશું નહીં અને ગંદકી કરવા દઇશુ નહિ તેવા નિર્ધાર સાથે સ્વચ્છતા જાળવવાના શપથ લીધા હતા.